Spordivõistlustega manipuleerimise vastu võitlemise kord
Lippude ja vimplite kandmise eeskiri
#000000
Kalev Jahtklubis Tallinnas toimuvatel Laser Radial klassi noorte Euroopa meistrivõistlustel oli täna neljas võistluspäev. Mida päev edasi, seda tihedamaks rebimine läheb ja seda näitasid ka tänased kaks võistlussõitu. Kuna poisid jagati eile eelsõitude paremusjärjestuse järgi kuld- ja hõbefliiti, oli tänases kuldfliidis purjetamine juba nii pingeline, et pärast mitut üldist valestarti läks käiku must lipp ja musta lipu stardikaristuse sai esimeses sõidus kirja suisa 11 purjetajat. Päeva lõpuks on poiste uueks liidriks Liam Glynn Iirimaalt ja tüdrukute liidrina jätkab Carolina Albano Itaaliast, kuid võrdse arvu punktidega sakslanna Hannah Anderssohniga.
#000002
Nii nagu eile, ei läinud ka tänane päev merel ilma viivitusteta. Hommikul kell 11 kaks esimest katset anda start poiste kuldfliidile, ebaõnnestus üldiste valelähete tõttu, sest suurem osa laevastikust oli üle stardiliini enne lubatud aega. Kolmas katse sõit startida musta lipuga õnnestus, kuid sõit tuli katkestada läände pööranud tuule tõttu, mis tegi rajaläbimise sellise tuulega mõttetuks. Edasi jätkus pikk ootamine, et tuul muutuks ühtlaseks ja saaks raja sobivaks korrigeerida. Nii saadi uus start anda alles pärast kella 13 pärastlõunal ja jällegi – esimene katse oli üldine valestart, kuid pärast seda said nii kaks poiste flliti kui ka tüdrukud kenasti rajale purjetama ja saadi järjest purjetada kaks korralikku võistlussõitu.
#000003
Poiste arvestuses toimus aktiivne kohtade ümberjagamine. Eilselt teiselt kohalt tõusis liidriks iirlane Liam Glynn (täna 4-9), kes juhib nüüd kaheksateistkümne punktiga. Suurima tõusu – üheksa kohta, tegi Nico Steenbuck, sõites täna välja teise ja kolmanda koha, kaotades liidrile kolm punkti. Senine liider, noor Daniil Krutskikh võitis küll järjekordse võidu tänasest esimesest sõidust, kuid pidi esikoha loovutama tänase teise sõidu kahekümne teise resultaadi tõttu ning on nüüd kolmandal kohal, jäädes teisest kohast maha kolm punkti. Eilne kolmas, Daniel Whiteley kaotas oma positsiooni esimeses sõidus saadud musta lipu karistuse tõttu (70-1), samas võitis ta tänase teise sõidu ja on nüüd ühe punkti kaugusel kolmandast kohast. Viiendal kohal on eilne neljas, Paolo Giargia Itaaliast (15-8) ja neljateistkümnendalt kohalt tõusis kuuendaks Milo Gill-Taylor Inglismaalt (18-4). Ainsa eestlasena kuldfliiti pääsenud Tavo Annus Rein Ottosoni Purjespordikoolist sai täna kirja 39nda ja 54nda resultaadi ning on neljakümne kaheksandal kohal.
#000004
Nii nagu senistel päevadel, on stabiilset seeriat jätkates neidude liider Carolina Albano Itaaliast (täna 2-3), kuid endiselt on teisel kohal Albanoga võrdse arvu punktidega (täna 3-1) Hannah Anderssohn Saksamaalt, kellest vaid ühe punkti jääb maha täna sõiduvõidu ja teise koha saanud ning eilselt neljandalt kohalt kolmandaks tõusnud Aoife Hopkins Iirimaalt. Louise Cervera Prantusmaalt (täna 4-4) jääb kolmandast kohast maha kolm punkti. Maris Seersant Tallinna Jahtklubist sai täna 32. ja 28. tulemuse ning on nüüd 24ndal positsioonil.
#000007
Laupäeval jätkavad poisid kuld- ja hõbelaevastikus, kummaski vastavalt 69 purjetajat ning neiud ühes, neljakümne kaheksa purjetajaga fliidis.
#000010
Kahel viimasel võistluspäeval saab poiste kuldfliidi ja ka tüdrukute võistlussõite jälgida GPS tracking’u abil, mis on leitav SportRec lehel. Võistlussõidud algavad kell 11.
#000011